**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΕ & ΔΕ ΔΥΤΙΚΗΣ ΕΛΛΑΔΑΣ**

**ΑΝΑΚΟΙΝΩΣΗ**

**Η Περιφερειακή Διεύθυνση Εκπαίδευσης Δυτικής Ελλάδας** ενημερώνει τους υποψήφιους  προσωρινούς αναπληρωτές Ειδικού Εκπαιδευτικού Προσωπικού (ΕΕΠ) και Ειδικού Βοηθητικού Προσωπικού (ΕΒΠ),  που έχουν υποβάλει αίτηση στην **οικεία Περιφερειακή Διεύθυνση Εκπαίδευσης, σύμφωνα με την αριθμ. πρωτ. 56267/E4/5-4-2018 πρόσκληση του ΥΠ.Π.Ε.Θ,** ότι, **σε περίπτωση που το επιθυμούν**, έχουν τη δυνατότητα **να επικαιροποιήσουν τις προτιμήσεις τους** (είτε ως προς τους νομούς είτε ως προς την σειρά προτίμησης των νομών),

**από Δευτέρα 2/7/2018  έως Παρασκευή 13/7/2018**.

Επισημαίνουμε ότι για τους υποψήφιους που **δεν επιθυμούν** να αλλάξουν τις προτιμήσεις τους στο παραπάνω χρονικό διάστημα **ισχύουν οι προτιμήσεις της αρχικής αίτησης.**

Όσοι υποψήφιοι προσωρινοί αναπληρωτές ΕΕΠ και ΕΒΠ επιθυμούν να επικαιροποιήσουν τις προτιμήσεις τους, καλούνται να συμπληρώσουν, υπογράψουν και υποβάλλουν τη συνημμένη Υπεύθυνη Δήλωση**στην Περιφερειακή Διεύθυνση ΠΕ και ΔΕ Δυτικής Ελλάδας το χρονικό διάστημα από την Δευτέρα 2/7/2018  έως και την Παρασκευή 13/7/2018** με τους εξής τρόπους:

* **μέσω τηλεομοιοτυπίας (fax)**: στο τηλ. **2610-362410 ή 362414**
* **μέσω email** στο pdede@sch.gr (σαρωμένη, με πρωτότυπη υπογραφή του/της δηλούντος/δηλούσας).

Σας υπενθυμίζουμε ότι οι διαθέσιμες επιλογές είναι: **Αχαΐα, Αιτωλοακαρνανία, Ηλεία.**

**Σημειώνουμε ότι:**

**i)** Οποιαδήποτε άλλη επιλογή δεν θα ληφθεί υπόψιν.

**ii)** Η επικαιροποίηση των προτιμήσεων των υποψηφίων προσωρινών αναπληρωτών ΕΕΠ-ΕΒΠ θα εμφανιστεί κατά την ανάρτηση των οριστικών πινάκων της Περιφερειακής Διεύθυνσης ΠΕ και ΔΕ Δυτικής Ελλάδας.

**iii)** Μετά το πέρας της παραπάνω αποκλειστικής προθεσμίας δεν θα υπάρχει δυνατότητα αλλαγής των προτιμήσεων.